Nintendo GameCube

Nintendo GameCube (forkortelse som GCN) er den fjerde stasjonære spillkonsollen fra den japanske spillprodusenten Nintendo. Under utviklingen var GameCube kodenavngitt «Dolphin», siden grafikkchipen ble kalt «flipper». GameCube var billigere og mer kompakt enn hovedkonkurrentene PlayStation 2 og Xbox.

Spillene til konsollen er å få kjøpt på små 8‘’ DVD-plater som rommer ca. 1,46 GB. GameCube har fire utganger for håndkontrollere og to utganger for minnekort på framsiden. Tre utganger er å finne på undersiden. Disse utgangene er brukt for å koble til modemadapter, bredbåndsadapter og Game Boy Player.

Grafikken er utviklet av ATI, en av verdens største produsenter av grafikkort.

GameCube ble avløst av Wii 8. desember 2006, og den er bakoverkompatibel med GameCube-spill.

 Tilbehør til GameCube 
 Håndkontroll- Brukes i de fleste spillene. Leveres i fargene: Indigo, Indigo/Transparent og Black. Håndkontrolleren har 2 analoge stikker, 1 D-pad, 2 analoge skulderknapper og 6 knapper. (Start/Pause, A-, B-, X-, Y- og en Z-knapp.)
 Mikrofon – Kobles inn i memorycard-porten og kan brukes i spill som Mario Party 6, Mario Party 7 og Odama. Lar spilleren kontrollere spillene ved hjelp av lyd.
 DK-Bongos – Brukes i musikkspill som Donkey Konga og Donkey Konga 2, eller i plattformspill, som Donkey Kong Jungle Beat.
 Dansematte – Kobles i en av de fire kontrollportene og brukes i dansespill som Dancing Stage: Mario Mix.
 Game Boy Player – Kobles under GameCube og gjør det mulig å oppleve Game Boy-spill på TV-skjerm.
 Nintendo GameCube-Game Boy Advance cable lar spilleren koble Game Boy Advance til Nintendo GameCube. Gjør det mulig å bruke GBA som håndkontroll eller sende informasjon over til kompatible spill.
 Wavebird- Trådløs håndkontroll som lar spilleren spille med mer frihet. Krever to AA-batterier.
 Minnekort- Gjør det mulig å lagre fremgangen i spillene. Finnes i flere størrelser: 59, 251 og 1019 blocks.

De viktigste spillene for GameCube er de eksklusive spillene. Disse er merket «only for» i øverste, venstre hjørne på spilleskene. GameCube har en serie med billigere spill kalt Player's Choice. Spill som kommer ut i Player's Choice kjennes igjen på sin lave prislapp og sølvfargede spillesker. Player's Choice bestod av tre spill i startfasen, men har fått nye tilskudd hvert år. Nå er det rundt 40 spill i serien.

Spill

Nintendo bedret det anstrengte forholdet sitt til tredjeparts spillutgivere denne generasjonen. Square Enix ga ut sine første spill for Nintendo siden 1996 (deriblant Final Fantasy: Crystal Cronicles). Namco støttet konsollen bl. a med spillene Soul Calibur II, Tales of Symphonia, Donkey Konga og Star Fox: Assault. Capcom ble en viktig samarbeidspartner og bidro bl. a med to nye Resident Evil-spill (RE Zero og RE 4), i tillegg til en nyversjon av det første Resident Evil. Sega støttet konsollen med mange spill, blant dem flere spill i Sonic-serien. 
Nintendo kjøpte spillstudioet Silicon Knights (kjent for bl. a Eternal Darkness), og tok utgangspunkt i restene av Iguana Entertainment da de dannet Retro Studios (som ga ut Metroid Prime 1 og 2 for GameCube). Britiske Rare utviklet kun ett spill for GC (Star Fox Advenures), før Nintendo solgte studioet til Microsoft i 2003.

Kjente spill
 Animal Crossing
 Donkey Konga 1 og 2
 Donkey Kong Jungle Beat
 Luigi's Mansion
 Mario Kart: Double Dash!!
 Metroid Prime 1 og 2
 Paper Mario: The Thousand-Year Door
 Pikmin 1 og 2
 Resident Evil
 Resident Evil 4
 Sonic Adventure 2: Battle
 Soul Calibur II
 Star Wars Rogue Squadron II: Rogue Leader
 Star Fox Adventures
 Star Fox: Assault
 Super Mario Sunshine
 Super Monkey Ball
 Super Smash Bros. Melee
 Tales of Symphonia
 The Legend of Zelda: The Wind Waker
 The Legend of Zelda: Twilight Princess

 Nintendo Classics 
Under den digitale presentasjonen av den nye spillkonsollen Nintendo Switch 2, så ble det avslørt at Nintendo GameCube spill ville komme til alle abonnenter av Nintendo sin abonnement-tjeneste Nintendo Switch Online + Expansion Pack, eksklusivt på Nintendo Switch 2 med navn Nintendo GameCube – Nintendo Classics. Tjenesten ble gjort tilgjengelig på samme dag som den nye konsollen ble lansert (5. juni 2025) og de første tre spillene som ble gjort tilgjengelig var The Legend of Zelda: The Wind Waker, Soul Calibur 2 og F-Zero GX. Flere spill har kommet til tjenesten siden lansering og flere spill er planlagt å komme i fremtiden.

 Se også 
Dolphin (Nintendo GameCube-emulator)

 Referanser 

 Eksterne lenker 



Kategori:Spillkonsoller fra Nintendo
Kategori:IT-relaterte introduksjoner i 2001